ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅହମ୍ମଦାବାଦର ବାଭଲା-ବାଗୋଦରା ରାଜପଥରେ ସଡ଼କ ଦୁର୍ଘଟଣାରେ ଜୀବନହାନି ପାଇଁ ପ୍ରଧାନମନ୍ତ୍ରୀଙ୍କ ଶୋକ
ଗୁଜରାଟ ଅହମ୍ମଦାବାଦର ବାଭଲା-ବାଗୋଦରା ରାଜପଥରେ ସଡ଼କ ଦୁର୍ଘଟଣାରେ ଜୀବନ ହାନି ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ପିଏମଏନଆରଏଫ ପାଣ୍ଠିରୁ ମୃତକଙ୍କ ପରିବାରକୁ ୨ ଲକ୍ଷ ଟଙ୍କା ଲେଖାଏ ଅନୁକମ୍ପାମୂଳକ ରାଶି ଏବଂ ଆହତ ପାଇଁ ୫୦ ହଜାର ଟଙ୍କା ଲେଖାଏ ସହାୟତା ପ୍ରଦାନ କରିବାକୁ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ୍ କରାଯାଇଛି:
‘ଅହମ୍ମଦାବାଦ ଜିଲ୍ଲାର ବାଭଲା-ବାଗୋଦରା ରାଜପଥରେ ସଡ଼କ ଦୁର୍ଘଟଣା ଯୋଗୁ ଗଭୀର ଦୁଃଖିତ । ଶୋକସନ୍ତପ୍ତ ପରିବାରକୁ ସମବେଦନା । ପୀଡ଼ିତଙ୍କୁ ସମସ୍ତ ସହାୟତା ପାଇଁ ସ୍ଥାନୀୟ ପ୍ରଶାସନ ପକ୍ଷରୁ ସବୁ ପ୍ରକାର ସମ୍ଭାବ୍ୟ ବ୍ୟବସ୍ଥା କରାଯାଉଛି ।’
‘ପିଏମଏନଆରଏଫରୁ ପ୍ରତି ମୃତକଙ୍କ ପରିବାରକୁ ୨ ଲକ୍ଷ ଟଙ୍କା ଅନୁକମ୍ପାମୂଳକ ରାଶି ଏବଂ ଆହତଙ୍କୁ ୫୦ ହଜାର ଟଙ୍କା ଲେଖାଏ ପ୍ରଦାନ କରାଯିବ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚାଟାର୍ଡ ଆକାଉଣ୍ଟାଣ୍ଟସ ଦିବସରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଚାଟାର୍ଡ ଆକାଉଣ୍ଟାଣ୍ଟସ ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚାଟାର୍ଡ ଆକାଉଣ୍ଟାଣ୍ଟମାନଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି ଯେ, “ସୁସ୍ଥ ତଥା ସ୍ୱଚ୍ଛ ଅର୍ଥନୀତି ସୁନିଶ୍ଚିତ କରିବାରେ ଆମର ପରିଶ୍ରମୀ ଚାଟାର୍ଡ ଆକାଉଣ୍ଟାଣ୍ଟ ମାନଙ୍କର ପ୍ରମୁଖ ଭୂମିକା ରହିଛି । ଦେଶ ପାଇଁ ସେମାନଙ୍କର ସେବା ଅତି ମୂଲ୍ୟବାନ ଅଟେ । ଚାଟାର୍ଡ ଆକାଉଣ୍ଟାଣ୍ଟସ ଦିବସର ଶୁଭେଚ୍ଛା” ।
ରେଳ ମନ୍ତ୍ରଣାଳୟ
ରାଜ୍ୟମାନେ ଚାହିଁଲେ ଭାରତୀୟ ରେଳ ଯୋଗାଇବ ଶ୍ରମିକ ସ୍ପେଶାଲ ଟ୍ରେନ
• ବିଭିନ୍ନ ରାଜ୍ୟ ଏପର୍ଯ୍ୟନ୍ତ ବରାଦ କରିଛନ୍ତି 63ଟି ଶ୍ରମିକ ସ୍ପେଶାଲ ଟ୍ରେନ
• 63ରୁ ସର୍ବାଧିକ 32ଟି ମାଗିଛି କେରଳ
• ଆବଶ୍ୟକତା ଅନୁସାରେ ମାତ୍ର 24 ଘଣ୍ଟା ମଧ୍ୟରେ ଯୋଗାଯିବ ଟ୍ରେନ : ରେଳ ବୋର୍ଡ ଅଧ୍ୟକ୍ଷ
ରାଜ୍ୟଗୁଡିକର ଆବଶ୍ୟକତା ଅନୁସାରେ ପ୍ରବାସୀମାନଙ୍କୁ ନିରାପଦରେ ଶ୍ରମିକ ସ୍ପେଶାଲ ଟ୍ରେନ ଜରିଆରେ ଘରେ ପହଞ୍ଚାଇବା ପାଇଁ ଭାରତୀୟ ରେଳ ଅଙ୍ଗୀକାରବଦ୍ଧ । ରେଳ ବୋର୍ଡ ଅଧ୍ୟକ୍ଷ ବିଭିନ୍ନ ରାଜ୍ୟକୁ ପତ୍ର ଲେଖିବା ପରେ ବର୍ତ୍ତମାନ ସୁଦ୍ଧା କେତେକ ରାଜ୍ୟ ମୋଟ 63ଟି ଶ୍ରମିକ ସ୍ପେଶାଲ ଟ୍ରେନ ପାଇଁ ବରାଦ କରିଛନ୍ତି । 7ଟି ରାଜ୍ୟ ଯଥା – କେରଳ, ଆନ୍ଧ୍ରପ୍ରଦେଶ, କର୍ଣ୍ଣାଟକ, ତାମିଲନାଡୁ, ପଶ୍ଚିମବଙ୍ଗ, ଗୁଜରାଟ ଏବଂ ଜମ୍ମୁ ଓ କଶ୍ମୀର ଶ୍ରମିକ ଶ୍ପେଶାଳ ଟ୍ରେନ ପାଇଁ ବରାଦ କରିଛନ୍ତି । 63 ରୁ ଆନ୍ଧ୍ରପ୍ରଦେଶ 3ଟି ଟ୍ରେନ ବରାଦ କରିଥିବାବେଳେ ଗୁଜରାଟ ଗୋଟିଏ, ଜମ୍ମୁ କଶ୍ମୀର 9ଟି, କର୍ଣ୍ଣାଟକ 6ଟି, କେରଳ 32ଟି, ତାମିଲନାଡୁ 10ଟି ଏବଂ ପଶ୍ଚିମବଙ୍ଗ 2ଟି ଟ୍ରେନ ବରାଦ କରିଛନ୍ତି । ଉତ୍ତରପ୍ରଦେଶ ଆବଶ୍ୟକତା ଅନୁସାରେ ବରାଦ କରିବ । ଏଠାରେ ଉଲ୍ଲେଖଯୋଗ୍ୟ ଯେ, ରେଳ ବୋର୍ଡ ଅଧ୍ୟକ୍ଷ ମେ’ 29, ଜୁନ 3 ଓ 9 ତାରିଖ ଦିନ ରାଜ୍ୟମାନେ ଚାହିଁଲେ 24 ଘଣ୍ଟା ମଧ୍ୟରେ ଶ୍ରମିକ ଟ୍ରେନ ଯୋଗାଇ ଦିଆଯିବ ବୋଲି ରାଜ୍ୟଗୁଡ଼ିକୁ ପତ୍ର ଲେଖିଥିଲେ । ରେଳ ମନ୍ତ୍ରଣାଳୟ ମଧ୍ୟ ରାଜ୍ୟଗୁଡିକୁ ପତ୍ର ଲେଖି ସେମାନଙ୍କ ଆବଶ୍ୟକତା ମୁତାବକ ଟ୍ରେନ ଓ ରେଳ ଦ୍ଵାରା କେତେ ପ୍ରବାସୀ ଯାତ୍ରା କରିବେ ସେ ସମ୍ପର୍କରେ ଜଣାଇବାକୁ ମଧ୍ୟ ଅନୁରୋଧ କରିଥିଲେ । ଭବିଷ୍ୟତରେ ମଧ୍ୟ ଆବଶ୍ୟକ ହେଲେ ଅତିରିକ୍ତ ଶ୍ରମିକ ସ୍ପେଶାଲ ଟ୍ରେନ ଯୋଗାଇବାକୁ ଭାରତୀୟ ରେଳ ପ୍ରତିଶ୍ରୁତି ଦେଇଛି । ଏଠାରେ ଉଲ୍ଲେଖଯୋଗ୍ୟ ଯେ, ଭାରତୀୟ ରେଳ ଏପର୍ଯ୍ୟନ୍ତ 4,277ରୁ ଅଧିକ ଶ୍ରମିକ ସ୍ପେଶାଲ ଟ୍ରେନ ଯୋଗାଇ ପ୍ରାୟ 60 ଲକ୍ଷ ପ୍ରବାସୀଙ୍କୁ ସେମାନଙ୍କ ଲକ୍ଷ୍ୟ ସ୍ଥଳରେ ପହଞ୍ଚାଇଛି । ଗତ ମେ’ ପହିଲାଠାରୁ ଏହି ଶ୍ରମିକ ସ୍ପେଶାଲ ଟ୍ରେନଗୁଡିକ ଚଳାଚଳ କରୁଛି ।
କ୍ୟାବିନେଟ
ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ  ମଧ୍ୟରେ ବୁଝାମଣାକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ  ମଧ୍ୟରେ ସ୍ୱାକ୍ଷରିତ ବୁଝାମଣାକୁ ଅନୁମୋଦନ କରିଛି ।
ବିସ୍ତୃତ ବିବରଣୀ:
ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷିଆ  ମଧ୍ୟରେ ବୁଝାମଣାପତ୍ର ସ୍ୱାକ୍ଷର ପାଇଁ ଅନୁମୋଦନ ପ୍ରଫେସନାଲ୍ ଆକାଉଣ୍ଟାନ୍ସି ପ୍ରଶିକ୍ଷଣ, ପ୍ରଫେସନାଲ୍ ଏଥିକ୍ସ, ବୈଷୟିକ ଗବେଷଣା, ଆଡାଭାନ୍ସ ଆକାଉଣ୍ଟିଂ ଜ୍ଞାନ, ବୃତ୍ତିଗତ ଏବଂ ବୌଦ୍ଧିକ ବିକାଶ କ୍ଷେତ୍ରରେ ପାରସ୍ପରିକ ସହଯୋଗ ପ୍ରତିଷ୍ଠା କରିବାରେ ସହାୟକ ହେବ ।
କାର୍ଯ୍ୟାନ୍ୱୟନ କୌଶଳ ଏବଂ ଲକ୍ଷ୍ୟ:
ପ୍ରସ୍ତାବିତ ବୁଝାମଣାପତ୍ରର ଲକ୍ଷ୍ୟ ହେଉଛି ମତ ବିନିମୟ, ବୃତ୍ତିଗତ ଆକାଉଣ୍ଟାନ୍ସି ପ୍ରଶିକ୍ଷଣ, ବୃତ୍ତିଗତ ବୌଦ୍ଧିକତା, ବୈଷୟିକ ଗବେଷଣା, ଆକାଉଣ୍ଟାନ୍ସିର ବୃତ୍ତିଗତ ବିକାଶ ମାଧ୍ୟମରେ ସହଯୋଗକୁ ମଜବୁତ କରିବ । ଆହୁରି ମଧ୍ୟ ଉଭୟ ପକ୍ଷ ପାଇଁ ସେମିନାର, ସମ୍ମିଳନୀ ଏବଂ ମିଳିତ କାର୍ଯ୍ୟକଳାପ ମାଧ୍ୟମରେ ପାରସ୍ପରିକ ସହଯୋଗକୁ ପ୍ରୋତ୍ସାହିତ କରିବ ଏବଂ ବିଶ୍ୱରେ ଏହି ବୃତ୍ତିକୁ ପ୍ରୋତ୍ସାହିତ କରିବା ପାଇଁ ଭାରତ ଏବଂ ଋଷରେ ଆକାଉଣ୍ଟାନ୍ସି ବୃତ୍ତିର ବିକାଶ ଉପରେ ସର୍ବଶେଷ ଜ୍ଞାନକୌଶଳ ପ୍ରଦାନ କରିବା ପାଇଁ ଉଦ୍ଦିଷ୍ଟ । ପକ୍ଷମାନେ ସୂଚନା ସହାୟତା ମାଧ୍ୟମ ଭାବରେ ପରସ୍ପରର ୱେବସାଇଟ୍ ସହିତ ଏକ ଲିଙ୍କେଜ୍ ମଧ୍ୟ ସୃଷ୍ଟି କରିବେ ।
ମୁଖ୍ୟ ପ୍ରଭାବ:
ଆଇସିଏଆଇ ଏବଂ ଆଇଏପିଆର, ଋଷିଆ ମଧ୍ୟରେ ହୋଇଥିବା ବୁଝାମଣାପତ୍ର, ଭବିଷ୍ୟତରେ ଋଷରେ ସ୍ୱଳ୍ପ ଓ ଦୀର୍ଘ ମିଆଦି ଭାବେ ବୃତ୍ତିଗତ ସୁଯୋଗ ପାଇବା ପାଇଁ ଆଇସିଏଆଇ ସଦସ୍ୟଙ୍କ ପାଇଁ ଏକ ଅତିରିକ୍ତ ପ୍ରେରଣା ଯୋଗାଇବ ବୋଲି ଆଶା କରାଯାଉଛି । ବୁଝାମଣାପତ୍ରର ଉଦ୍ଦେଶ୍ୟ ହେଉଛି ଆଇସିଏଆଇ ସଦସ୍ୟ ଏବଂ ଦୁଇ ସମ୍ପୃକ୍ତ ସଂସ୍ଥାର ଉତ୍ତମ ସ୍ୱାର୍ଥ ପାଇଁ ପାରସ୍ପରିକ ଲାଭଦାୟକ ସମ୍ପର୍କ ବିକାଶ ପାଇଁ ମିଳିତ ଭାବରେ କାର୍ଯ୍ୟ କରିବ । ଏହି ଏମ୍ଓୟୁ ଆଇସିଏଆଇ ଅକାଉଣ୍ଟାନ୍ସି ବୃତ୍ତିରେ ସେବା ରପ୍ତାନି ଯୋଗାଇ ଋଷ ସହିତ ସହଭାଗିତାକୁ ଦୃଢ କରିବାରେ ସାହାଯ୍ୟ କରିବ ।
ଉପକାରିତା:
ଆଇସିଏଆଇର ସଦସ୍ୟମାନେ ଦେଶର ବିଭିନ୍ନ ସଂଗଠନରେ ମଧ୍ୟମରୁ ଉଚ୍ଚ ସ୍ତରୀୟ ପଦବୀରେ ରହିଛନ୍ତି ଏବଂ କୌଣସ ଦେଶର ନିଷ୍ପତ୍ତି / ନୀତି ନିର୍ଦ୍ଧାରଣ କୌଶଳ ଉପରେ ଏହି ସଂଗଠନ ପ୍ରଭାବ ପକାଇ ପାରିବ । ବିଶ୍ୱର ୪୫ ଟି ଦେଶର ୬୮ ଟି ସହରରେ ଚାପ୍ଟର ଏବଂ ପ୍ରତିନିଧି କାର୍ଯ୍ୟାଳୟର ବିସ୍ତୃତ ନେଟୱାର୍କ ମାଧ୍ୟମରେ ଆଇସିଏଆଇ ନିଜ ଦେଶରେ ପ୍ରଚଳିତ ଅଭ୍ୟାସ ବଣ୍ଟନ କରି ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବାକୁ ପ୍ରତିଶ୍ରୁତିବଦ୍ଧ ଅଟେ ଯାହା ଦ୍ୱାରା ଭାରତ ସରକାର ସେମାନଙ୍କ ଦ୍ୱାରା ଅନୁସରଣ କରାଯାଉଥିବା ସର୍ବୋତ୍ତମ ଅଭ୍ୟାସ ଗ୍ରହଣ କରି ବିଦେଶୀ ପୁଞ୍ଜି ବିନିଯୋଗକୁ ଆକର୍ଷିତ କରିବା ଏବଂ ସେମାନଙ୍କୁ ଭାରତରେ ସେଟଅପ୍ ପ୍ରତିଷ୍ଠା କରିବାକୁ ଉତ୍ସାହିତ କରିପାରିବେ । ଏହି ଏମଓୟୁ କର୍ପୋରେଟ୍ ବ୍ୟାପାର ମନ୍ତ୍ରଣାଳୟ, ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ ଏବଂ ଋଷର ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟଣ୍ଟମାନଙ୍କୁ ଲାଭ ଦେବ ।
ପୃଷ୍ଠଭୂମି:
ଇନଷ୍ଟିଟ୍ୟୁଟ୍ ଅଫ୍ ଚାଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ହେଉଛି ଭାରତରେ ଚାଟାର୍ଡ ଆକାଉଣ୍ଟାଣ୍ଟଙ୍କ ବୃତ୍ତିକୁ ନିୟନ୍ତ୍ରଣ ପାଇଁ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଆକ୍ଟ, ୧୯୪୯ ଅନୁଯାୟୀ ପ୍ରତିଷ୍ଠିତ ଏକ ସଂସ୍ଥା । ଆଇସିଏଆଇ ଶିକ୍ଷା, ବୃତ୍ତିଗତ ବିକାଶ, ଉଚ୍ଚ ଆକାଉଣ୍ଟିଂର ରକ୍ଷଣାବେକ୍ଷଣ, ଅଡିଟ୍ ଏବଂ ବୌଦ୍ଧିକ ମାନଦଣ୍ଡରେ ଚାଟାର୍ଡ ଆକାଉଣ୍ଟାଣ୍ଟଙ୍କ ବୃତ୍ତିକୁ ଆଗକୁ ବଢାଇବାରେ ବହୁ ଅବଦାନ ରଖିଛି, ଯାହା ସର୍ବଭାରତୀୟ ସ୍ତରରେ ସ୍ୱୀକୃତିପ୍ରାପ୍ତ । ଇନଷ୍ଟିଟ୍ୟୁଟ୍ ଅଫ୍ ପ୍ରଫେସନାଲ୍ ଆକାଉଣ୍ଟାଣ୍ଟସ୍ ଅଫ୍ ଋଷ  ହେଉଛି ଋଷର ଆକାଉଣ୍ଟାଣ୍ଟ ମାନଙ୍କର ସର୍ବ ବୃହତ ଅଣ-ଲାଭକାରୀ ସଙ୍ଗଠନ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମରିସସ ସୁପ୍ରିମକୋର୍ଟର ନୂତନ ଅଟ୍ଟାଳିକାକୁ ମିଳିତ ଭାବେ ଉଦଘାଟନ କରିବେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଓ ମରିସସ ପ୍ରଧାନମନ୍ତ୍ରୀ ପ୍ରବିନ୍ଦ ଜଗନ୍ନାଥ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ ମରିସସ ପ୍ରଧାନମନ୍ତ୍ରୀ ପ୍ରବିନ୍ଦ ଜଗନ୍ନାଥ ମିଳିତ ଭାବେ ମରିସସ ସୁପ୍ରିମକୋର୍ଟର ନୂତନ ଅଟ୍ଟାଳିକାକୁ ଗୁରୁବାର, ଜୁଲାଇ 30, 2020ରେ ଉଦଘାଟନ କରିବେ । ମରିସସ ନ୍ୟାୟପାଳିକାର ବରିଷ୍ଠ ସଦସ୍ୟଗଣ ଏବଂ ଉଭୟ ଦେଶର ଅନ୍ୟ ପ୍ରତିନିଧିମାନଙ୍କର ଭିଡିଓ କନଫରେନ୍ସିଂ ଜରିଆରେ ଉପସ୍ଥିତିରେ ଏ ଉଦଘାଟନୀ କାର୍ଯ୍ୟକ୍ରମ ଅନୁଷ୍ଠିତ ହେବ । ଭାରତର ଅନୁଦାନ ସହାୟତାରେ ଏହି ଅଟ୍ଟାଳିକା ନିର୍ମାଣ କରାଯାଇଛି ଏବଂ କୋଭିଡ ପରେ ରାଜଧାନୀ ସହର ପୋର୍ଟ ଲୁଇସରେ ଭାରତ ସହାୟତା ପ୍ରାପ୍ତ ପ୍ରଥମ ଭିତ୍ତିଭୂମି ପ୍ରକଳ୍ପ ।
ଭାରତ ସରକାର ମରିସସକୁ 2016ରେ 353 ନିୟୁତ ଆମେରିକୀୟ ଡଲାର ‘ସ୍ଵତନ୍ତ୍ର ଅର୍ଥନୈତିକ ପ୍ୟାକେଜ’ ଯୋଗାଇ ଦେଇଥିଲେ । ଏହାର ଅଧୀନରେ କାର୍ଯ୍ୟକାରୀ ହେଉଥିବା 5ଟି ପ୍ରକଳ୍ପ ମଧ୍ୟରୁ ନୂଆ ସୁପ୍ରିମକୋର୍ଟ କୋଠା ଅନ୍ୟତମ । ଏହି ପ୍ରକଳ୍ପ ନିର୍ଦ୍ଧାରିତ ସମୟରେ ଏବଂ ଆନୁମାନିକ ମୂଲ୍ୟ ମଧ୍ୟରେ ନିର୍ମିତ ହୋଇଛି । ଏହି ଅଟ୍ଟାଳିକା 47ଶହ ବର୍ଗମିଟର ଅଞ୍ଚଳରେ ନିର୍ମିତ ହୋଇଥିବା ବେଳେ ଏଥିରେ 10 ମହଲା ରହିଛି ଏବଂ ଏହାର ସମ୍ପୂର୍ଣ୍ଣ ପରିଧି 25 ହଜାର ବର୍ଗମିଟର। ଏହି ଅଟ୍ଟାଳିକାରେ ଅତ୍ୟାଧୁନିକ ଡିଜାଇନ ଏବଂ ସବୁଜ ବୈଶିଷ୍ଟ୍ୟ ରହିଛି । ଏଥିରେ ତାପ ଏବଂ ଶବ୍ଦ ନିରୋଧୀ ବ୍ୟବସ୍ଥା ସହିତ ଉଚ୍ଚ ଶକ୍ତି ଦକ୍ଷତା ଉପରେ ଜୋର ଦିଆଯାଇଛି ।
ଅକ୍ଟୋବର 2019ରେ ପ୍ରଧାନମନ୍ତ୍ରୀ ମୋଦୀ ଏବଂ ମରିସସ ପ୍ରଧାନମନ୍ତ୍ରୀ ମିଳିତ ଭାବେ ମେଟ୍ରୋ ଏକ୍ସପ୍ରେସ ପ୍ରକଳ୍ପର ପ୍ରଥମ ପର୍ଯ୍ୟାୟ ଏବଂ ମରିସସରେ ଏକ ନୂଆ ଇଏନଟି ଡାକ୍ତରଖାନାର ଉଦଘାଟନ କରିଥିଲେ । ଏ ଦୁଇଟି ପ୍ରକଳ୍ପ ମଧ୍ୟ ସ୍ଵତନ୍ତ୍ର ଆର୍ଥିକ ପ୍ୟାକେଜ ଅଧୀନରେ ନିର୍ମାଣ କରାଯାଇଥିଲା । ପ୍ରଥମ ପର୍ଯ୍ୟାୟ ମେଟ୍ରୋ ଏକ୍ସପ୍ରେସ ପ୍ରକଳ୍ପରେ 12 କିମି ମେଟ୍ରୋ ଲାଇନ ନିର୍ମାଣ ଗତବର୍ଷ ସେପ୍ଟେମ୍ବରରେ ଶେଷ ହୋଇଥିଲା । ଦ୍ଵିତୀୟ ପର୍ଯ୍ୟାୟରେ 14 କିମି ମେଟ୍ରୋ ଲାଇନ ନିର୍ମାଣ ଜାରି ରହିଛି । ଇଏନଟି ହସ୍ପିଟାଲ ପ୍ରକଳ୍ପ ଜରିଆରେ ଭାରତ ମରିସସରେ ଏକ ଅତ୍ୟାଧୁନିକ 100 ଶଯ୍ୟା ବିଶିଷ୍ଟ ଇଏନଟି ହସ୍ପିଟାଲ ନିର୍ମାଣ କରିବା ଲାଗି ଆର୍ଥିକ ସହାୟତା ଯୋଗାଇ ଦେଇଛି ।
ନୂଆ ସୁପ୍ରିମକୋର୍ଟ ଅଟ୍ଟାଳିକା ସହରର କେନ୍ଦ୍ରସ୍ଥଳୀରେ ଏକ ଗୁରୁତ୍ଵପୂର୍ଣ୍ଣ ସ୍ମାରକୀ ହୋଇପାରିବ ଯାହା ଦୁଇ ଦେଶର ଦୃଢ଼ ଦ୍ଵିପାକ୍ଷିକ ଭାଗିଦାରୀକୁ ପ୍ରତିଫଳିତ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟ ପ୍ରତିଷ୍ଠା ଦିବସରେ ଗୋଆବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ରାଜ୍ୟ ପ୍ରତିଷ୍ଠା ଦିବସରେ ଗୋଆବାସୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
“ଗୋଆବାସୀଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା । ଗୋଆ ଏକ ରମଣୀୟ ଏବଂ ହୃଦୟସ୍ପର୍ଶୀ ଭୂମି । ରାଜ୍ୟ ଅନେକ କ୍ଷେତ୍ରରେ ଭାରତର ବିକାଶ ପଥକୁ ସମୃଦ୍ଧ କରୁଛି । ଆଗାମୀ ବର୍ଷଗୁଡିକରେ ଗୋଆର ପ୍ରଗତି ପାଇଁ ମୁଁ ପ୍ରାର୍ଥନା କରୁଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକା ରାଷ୍ଟ୍ରପତି ମହାମହିମ ଶ୍ରୀ ଜୋସେଫ ଆର. ବାଇଡେନଙ୍କ ସହ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଭାରତ- ଆମେରିକା ବ୍ୟାପକ ବୈଶିକ ରଣନୈତିକ ଭାଗିଦାରୀ ମଜବୁତ ହୋଇଥିବାରୁ ସନ୍ତୋଷ ବ୍ୟକ୍ତ କରିଛନ୍ତି, ଯାହାର ପରିଣାମସ୍ୱରୂପ ସମସ୍ତ କ୍ଷେତ୍ରରେ ଜୋରଦାର ବିକାଶ ହୋଇଛି
ପାରସ୍ପରିକ ଲାଭପ୍ରଦ ସହଯୋଗର ଚମତ୍କାର ଉଦାହରଣ ଭାବେ ଏୟାର ଇଣ୍ଡିଆ ଓ ବୋଇଂ ମଧ୍ୟରେ ଐତିହାସିକ ରାଜିନାମାକୁ ଉଭୟ ନେତାଙ୍କ ସ୍ୱାଗତ ଯାହା ଉଭୟ ଦେଶରେ ନୂତନ ନିଯୁକ୍ତି ସୁଯୋଗ ସୃଷ୍ଟି କରିବ
ଭାରତର ବେସାମରିକ ବିମାନ ଚଳାଚଳ କ୍ଷେତ୍ରର ସମ୍ପ୍ରସାରଣ ଯୋଗୁଁ ସୃଷ୍ଟ ସୁଯୋଗର ବ୍ୟବହାର ପାଇଁ ବୋଇଂ ଓ ଅନ୍ୟ ଆମେରିକୀୟ କମ୍ପାନୀକୁ ପ୍ରଧାନମନ୍ତ୍ରୀଙ୍କ ଆମନ୍ତ୍ରଣ
ନିକଟରେ ୱାଶିଂଟନ ଡି.ସି.ରେ ଆୟୋଜିତ ଗୁରୁତ୍ୱପୂର୍ଣ୍ଣ ଓ ଉଦୀୟମାନ ପ୍ରଯୁକ୍ତି  ସମ୍ପର୍କିତ ପ୍ରଥମ ବୈଠକକୁ ଦୁଇ ନେତା ସ୍ୱାଗତ କରିବା ସହ ମହାକାଶ, ସେମିକଣ୍ଡକ୍ଟର, ପ୍ରତିରକ୍ଷା ଓ ଅନ୍ୟ କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧି କରିବାକୁ ଦୃଢ ଇଚ୍ଛା ବ୍ୟକ୍ତ କଲେ
ଦୁଇ ଦେଶ ମଧ୍ୟରେ ପ୍ରାଣବନ୍ତ ଓ ପାରସ୍ପରିକ ଲାଭପ୍ରଦ ଜନ ସମ୍ପର୍କ ବୃଦ୍ଧି କରିବାକୁ ଉଭୟ ନେତା ଏକମତ
ଭାରତର ଜି ୨୦ ଅଧ୍ୟକ୍ଷତା ବେଳେ ଏହାର ସଫଳତା ସୁନିଶ୍ଚିତ କରିବାକୁ ଦୁଇ ନେତା ଲଗାତର ସମ୍ପର୍କରେ ରହିବାକୁ ସହମତ ହେଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଯୁକ୍ତରାଷ୍ଟ୍ର ଆମେରିକା ରାଷ୍ଟ୍ରପତି ମହାମହିମ ଶ୍ରୀ ଜୋସେଫ ଆର. ବାଇଡେନଙ୍କ ମଧ୍ୟରେ ଆଜି ଏକ ସୌହାର୍ଦ୍ଦ୍ୟପୂର୍ଣ୍ଣ ଓ ଉପଯୋଗୀ ବାର୍ତ୍ତାଳାପ ହୋଇଛି ।
ଭାରତ- ଆମେରିକା ବ୍ୟାପକ ବୈଶିକ ରଣନୈତିକ ଭାଗିଦାରୀ ମଜବୁତ ହେବାର ଫଳସ୍ୱରୂପ ସମସ୍ତ କ୍ଷେତ୍ରରେ ଜୋରଦାର ବିକାଶ ହୋଇଥିବାରୁ ପ୍ରଧାନମନ୍ତୀ ନରେନ୍ଦ୍ର ମୋଦୀ ଓ ରାଷ୍ଟ୍ରପତି ବାଇଡେନ ସନ୍ତୋଷ ବ୍ୟକ୍ତ କରିଛନ୍ତି । ପାରସ୍ପରିକ ଲାଭଜନକ ସହଯୋଗର ଚମତ୍କାର ଉଦାହରଣ ଭାବେ ଏୟାର ଇଣ୍ଡିଆ ଓ ବୋଇଂ ମଧ୍ୟରେ ଐତିହାସିକ ରାଜିନାମାକୁ ଉଭୟ ନେତା ସ୍ୱାଗତ କରିଛନ୍ତି । ଏହି ରାଜିନାମା ଉଭୟ ଦେଶରେ ନୂତନ ନିଯୁକ୍ତି ସୁଯୋଗ ସୃଷ୍ଟି କରିବ । ଭାରତର ବେସାମରିକ ବିମାନ ଚଳାଚଳ କ୍ଷେତ୍ର ସମ୍ପ୍ରସାରଣ ଯୋଗୁଁ ସୃଷ୍ଟ ସୁଯୋଗର ବ୍ୟବହାର ପାଇଁ ବୋଇଂ ଓ ଅନ୍ୟ ଆମେରିକୀୟ କମ୍ପାନୀକୁ ପ୍ରଧାନମନ୍ତ୍ରୀ ଆମନ୍ତ୍ରଣ ଜଣାଇଛନ୍ତି ।
ନିକଟରେ ୱାଶିଂଟନ ଡି.ସି.ରେ ଆୟୋଜିତ ଗୁରୁତ୍ୱପୂର୍ଣ୍ଣ ଓ ଉଦୀୟମାନ ପ୍ରଯୁକ୍ତି  ସମ୍ପର୍କିତ ପ୍ରଥମ ବୈଠକକୁ ଦୁଇ ନେତା ସ୍ୱାଗତ କରିବା ସହ ମହାକାଶ, ସେମିକଣ୍ଡକ୍ଟର, ଯୋଗାଣ ଶୃଙ୍ଖଳ, ପ୍ରତିରକ୍ଷା ସହ-ଉତ୍ପାଦନ ଓ ସହ-ବିକାଶ, ଜ୍ଞାନ ଓ ନବାଚାର ଇକୋସିଷ୍ଟମ ଆଦି କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧି ପାଇଁ ଦୃଢ ଇଚ୍ଛା ବ୍ୟକ୍ତ କରିଛନ୍ତି । ଦୁଇ ଦେଶର ନାଗରିକଙ୍କ ମଧ୍ୟରେ ପ୍ରାଣବନ୍ତ ଓ ପାରସ୍ପରିକ ଲାଭପ୍ରଦ ସମ୍ପର୍କ ସୁଦୃଢ ପାଇଁ ଉଭୟ ନେତା ଏକମତ ହୋଇଛନ୍ତି ।
ଭାରତର ଜି ୨୦ ଅଧ୍ୟକ୍ଷତା ବେଳେ ଏହାର ସଫଳତା ସୁନିଶ୍ଚିତ କରିବାକୁ ଦୁଇ ନେତା ଲଗାତର ସମ୍ପର୍କରେ ରହିବାକୁ ସହମତ ହୋଇଛନ୍ତି ।
SR
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ବିହାର ଏବଂ ଝାଡ଼ଖଣ୍ଡରେ ଉତ୍ତର କୋଏଲ ଜଳଭଣ୍ଡାର ପ୍ରକଳ୍ପର ଅବଶିଷ୍ଟ କାର୍ଯ୍ୟ ସମ୍ପୂର୍ଣ୍ଣ କରିବାର ସଂଶୋଧିତ ମୂଲ୍ୟକୁ କେନ୍ଦ୍ର କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତ କ୍ୟାବିନେଟ୍ କମିଟି ଉତ୍ତର କୋଏଲ ଜଳଭଣ୍ଡାର ପ୍ରକଳ୍ପର ଅବଶିଷ୍ଟ କାର୍ଯ୍ୟକୁ ୨,୪୩୦.୭୬ କୋଟି ଟଙ୍କା  ରେ ସମ୍ପୂର୍ଣ୍ଣ କରିବା ପାଇଁ ଜଳ ଶକ୍ତି ମନ୍ତ୍ରଣାଳୟର ଜଳ ସମ୍ପଦ, ନଦୀ ବିକାଶ ଏବଂ ଗଙ୍ଗା ପୁନରୁଦ୍ଧାର ବିଭାଗର ଏକ ପ୍ରସ୍ତାବକୁ ଅନୁମୋଦନ ଦେଇଛନ୍ତି ଯାହା ପାଇଁ ୨୦୧୭ ଅଗଷ୍ଟରେ ୬୨୨.୨୭ କୋଟି  ମଞ୍ଜୁର ହୋଇଥିଲା ।
ଅବଶିଷ୍ଟ କାର୍ଯ୍ୟ ଶେଷ ହେବା ପରେ, ପ୍ରକଳ୍ପ ମାଧ୍ୟମରେ ଝାଡ଼ଖଣ୍ଡ ଓ ବିହାରର ୪ଟି ମରୁଡ଼ି ପ୍ରବଣ ଜିଲ୍ଲାରେ ୪୨,୩୦୧ ହେକ୍ଟର ଜମିକୁ ଅତିରିକ୍ତ ବାର୍ଷିକ ଜଳ ସେଚନ ନିମନ୍ତେ ଯୋଗାଇ ଦିଆଯିବ ।
ଉତ୍ତର କୋଏଲ ଜଳଭଣ୍ଡାର ପ୍ରକଳ୍ପ ଏକ ଆନ୍ତଃରାଜ୍ୟ ବୃହତ୍ ଜଳସେଚନ ପ୍ରକଳ୍ପ ଯାହାର ନିୟନ୍ତ୍ରିତ ଅଞ୍ଚଳ ଉଭୟ ବିହାର ଏବଂ ଝାଡ଼ଖଣ୍ଡ ରାଜ୍ୟରେ ଅବସ୍ଥିତ । ଏହି ପ୍ରକଳ୍ପରେ କୁଟକୁ ଗ୍ରାମ  ନିକଟରେ ଉତ୍ତର କୋଏଲ ନଦୀ ଉପରେ ଏକ ବନ୍ଧ, ଡ୍ୟାମର ୯୬ କିଲୋମିଟର ତଳ ମୁଣ୍ଡରେ ଏକ ବ୍ୟାରେଜ୍ , ଡାହାଣ ମୁଖ୍ୟ କେନାଲ  ଏବଂ ବାମ ମୁଖ୍ୟ କେନାଲ  ରହିଛି ।
୧୯୭୨ ମସିହାରେ ବିହାର ସରକାର ନିଜସ୍ୱ ସମ୍ବଳରୁ ଡ୍ୟାମ୍ ନିର୍ମାଣ ଓ ଆନୁଷଙ୍ଗିକ କାର୍ଯ୍ୟ ଆରମ୍ଭ କରିଥିଲେ । ଏହି କାର୍ଯ୍ୟ ୧୯୯୩ ପର୍ଯ୍ୟନ୍ତ ଚାଲିଥିଲା ଏବଂ ସେହି ବର୍ଷ ବିହାର ସରକାରଙ୍କ ବନ ବିଭାଗ ଦ୍ୱାରା ବନ୍ଦ କରାଯାଇଥିଲା । ଡ୍ୟାମରେ ଜମା ହୋଇଥିବା ପାଣି ବେଟ୍ଲା ଜାତୀୟ ଉଦ୍ୟାନ ଓ ପାଲାମୁ ବ୍ୟାଘ୍ର ଅଭୟାରଣ୍ୟ ପ୍ରତି ବିପଦ ସୃଷ୍ଟି କରିବ ବୋଲି ଆଶଙ୍କା କରାଯାଉଥିବାରୁ ଡ୍ୟାମ୍ କାମ ଅଟକି ରହିଥିଲା । କାମ ବନ୍ଦ ହେବା ପରେ ଏହି ପ୍ରକଳ୍ପରେ ୭୧,୭୨୦ ହେକ୍ଟର ଜମିକୁ ବାର୍ଷିକ ଜଳସେଚନ ଯୋଗାଇ ଦିଆଯାଉଥିଲା । ନଭେମ୍ବର ୨୦୦୦ ରେ ବିହାର ବିଭାଜନ ହେବା ପରେ ଏହାର ମୁଖ୍ୟ କାମ ହେଉଛି ଝାଡ଼ଖଣ୍ଡରେ ଥିବା ଡ୍ୟାମ୍ ଆଣ୍ଡ ବ୍ୟାରେଜ୍ । ସେହିପରି ମହମ୍ମଦଗଞ୍ଜ ବ୍ୟାରେଜ ଠାରୁ ୧୧.୮୯ କିଲୋମିଟର ବାମ ମୁଖ୍ୟ କେନାଲ  ଝାଡ଼ଖଣ୍ଡରେ ରହିଛି ।
ତେବେ , ଡାହାଣ ମୁଖ୍ୟ କେନାଲ ର ୧୧୦.୪୪ କିଲୋମିଟର ମଧ୍ୟରୁ ପ୍ରଥମ ୩୧.୪୦ କିଲୋମିଟର ଝାଡ଼ଖଣ୍ଡରେ ଏବଂ ବାକି ୭୯.୦୪ କିଲୋମିଟର ବିହାରରେ ରହିଛି । ୨୦୧୬ ମସିହାରେ ଭାରତ ସରକାର ପରିକଳ୍ପିତ ଲାଭ ନିମନ୍ତେ ଉତ୍ତର କୋଏଲ ଜଳଭଣ୍ଡାର ପ୍ରକଳ୍ପର ଅବଶିଷ୍ଟ କାର୍ଯ୍ୟ ଶେଷ କରିବା ପାଇଁ ସହାୟତା ପ୍ରଦାନ କରିବାକୁ ନିଷ୍ପତ୍ତି ନେଇଥିଲେ, ଯାହା ଦ୍ୱାରା ଏହି ପ୍ରକଳ୍ପ କାର୍ଯ୍ୟକ୍ଷମ ହୋଇଥିଲା । ପାଲାମୁ ବ୍ୟାଘ୍ର ଅଭୟାରଣ୍ୟର ମୁଖ୍ୟ ଅଞ୍ଚଳକୁ ସୁରକ୍ଷିତ ରଖିବା ପାଇଁ ଜଳଭଣ୍ଡାରର ସ୍ତର ହ୍ରାସ କରିବାକୁ ନିଷ୍ପତ୍ତି ନିଆଯାଇଥିଲା । ୧୬୨୨.୨୭ କୋଟି ଟଙ୍କା ବ୍ୟୟ ଅଟକଳରେ ପ୍ରକଳ୍ପର ବାକି କାର୍ଯ୍ୟ ଶେଷ କରିବା ପ୍ରସ୍ତାବକୁ ୨୦୧୭ ଅଗଷ୍ଟରେ କେନ୍ଦ୍ର କ୍ୟାବିନେଟ୍ ଅନୁମୋଦନ କରିଥିଲେ ।
ପରବର୍ତ୍ତୀ ସମୟରେ ଉଭୟ ରାଜ୍ୟ ସରକାରଙ୍କ ଅନୁରୋଧ କ୍ରମେ ଅନ୍ୟ କେତେକ ଉପାଦାନକୁ ଏହି ପ୍ରକଳ୍ପରେ ଅନ୍ତର୍ଭୁକ୍ତ କରିବା ଆବଶ୍ୟକ ବୋଲି ଜଣାପଡ଼ିଥିଲା । ପରିକଳ୍ପିତ ଜଳସେଚନ କ୍ଷମତା ହାସଲ କରିବା ପାଇଁ ବୈଷୟିକ ଦୃଷ୍ଟିକୋଣରୁ ଆର୍ଏମ୍ସି ଏବଂ ଏଲ୍ଏମ୍ସିର ସମ୍ପୂର୍ଣ୍ଣ ଲାଇନିଂ ମଧ୍ୟ ଜରୁରୀ ବୋଲି ବିବେଚନା କରାଯାଇଥିଲା । ଏହି ଭଳି ଭାବେ ଗୟା ବଣ୍ଟନ ବ୍ୟବସ୍ଥାର କାର୍ଯ୍ୟ, ଆରଏମସି ଓ ଏଲଏମସିର ଲାଇନିଂ, ପ୍ରବେଶ ଭିତ୍ତିଭୂମିର ପୁନଃନିର୍ମାଣ, କିଛି ନୂତନ ଢାଞ୍ଚା ନିର୍ମାଣ ଏବଂ ପ୍ରକଳ୍ପ ପ୍ରଭାବିତ ପରିବାର ର ଗବେଷଣା ଓ ଗବେଷଣା  ପାଇଁ ଏକକାଳୀନ ସ୍ୱତନ୍ତ୍ର ପ୍ୟାକେଜ୍ ପ୍ରଦାନ କରାଯିବାର ଥିଲା । ସେହି ଅନୁଯାୟୀ ପ୍ରକଳ୍ପର ସଂଶୋଧିତ ଖର୍ଚ୍ଚ ଆକଳନ ପ୍ରସ୍ତୁତ କରାଯାଇଥିଲା । ବାକି ଥିବା ୨୪୩୦.୭୬ କୋଟି ଟଙ୍କା ବ୍ୟୟ ମଧ୍ୟରୁ କେନ୍ଦ୍ର ସରକାର ୧୮୩୬.୪୧ କୋଟି ଟଙ୍କା ପ୍ରଦାନ କରିବେ ।
କୋଇଲା ମନ୍ତ୍ରଣାଳୟ
କୋଲ ଇଣ୍ଡିଆର ନିର୍ଗମନକୁ କମ୍ କରିବାର ପ୍ରୟାସ-ଡିଜେଲ ଡମ୍ଫରକୁ ଏଲଏନଜିରେ ପରିବର୍ତ୍ତନ କରିବାର ପାଇଲଟ୍ ପରିଯୋଜନା
ଡିଜେଲର ଉପଯୋଗକୁ ୪୦ ପ୍ରତିଶତ ପର୍ଯ୍ୟନ୍ତ କମ୍ କରିବାର ସମ୍ଭାବନା; ଇନ୍ଧନ ଉପରେ ବାର୍ଷିକ ୫ଶହ କୋଟି ଟଙ୍କା ସଞ୍ଚୟର ଅନୁମାନ
କାର୍ବନ ଫୁଟ୍ ପ୍ରିଣ୍ଟକୁ ଆହୁରି କମ୍ କରିବା ପାଇଁ, କୋଲଇଣ୍ଡିଆ ଲିମିଟେଡ କୋଇଲା ମନ୍ତ୍ରଣାଳୟ ନିକଟରେ ନିଜସ୍ୱ ଖଣିରେ କୋଇଲା ପରିବହନରେ ଲାଗିଥିବା ବଡ ଟ୍ରକ ଅର୍ଥାତ୍ ଡମ୍ଫରରେ ତରଳୀକୃତ ପ୍ରାକୃତିକ ଗ୍ୟାସ  କିଟ୍କୁ ପୁଣି ଥରେ ଲଗାଇବାର ପ୍ରକ୍ରିୟା ଆରମ୍ଭ କରିଛନ୍ତି । ବିଶ୍ୱର ସବୁଠାରୁ ବଡ କୋଇଲା ଖନନ କମ୍ପାନୀ ସିଆଇଏଲ୍ ୩ହଜାର ୫ଶହ କୋଟି ଟଙ୍କାରୁ ଅଧିକ ଲାଗୁଥିବା ସହିତ ପ୍ରତିବର୍ଷ ୪ଲକ୍ଷ କିଲୋଲିଟର ଡିଜେଲର ଉପଯୋଗ କରିଥାଏ ।
କମ୍ପାନୀ ଗେଲ ଲିମିଟେଡ ଏବଂ ବିଇଏମଏଲ ଲିମିଟେଡର ସହଯୋଗରେ ଗେଲ ଏବଂ ବିଇଏମ୍ଏଲ ସହିତ ଏକ ବୁଝାମଣାପତ୍ରରେ ନିଜର ସହାୟକ ମହାନଦୀ କୋଲ୍ଡ ଫିଲ୍ଡସ୍ ଲିମିଟେଡ ରେ ସଂଚାଳିତ ନିଜର ୧୦୦ଟନ୍ ଡମ୍ପରରେ ଏନଏନଜି କିଟ୍ ପୁଣି ଥରେ ଲଗାଇବା ପାଇଁ ଏକ ପାଇଲଟ ପରିଯୋଜନା ଆରମ୍ଭ କରିଛନ୍ତି । ଥରେ ଏଲ୍ଏନଜି କିଟ୍ ସଫଳତା ପୂର୍ବକ ପୁନଃ: କିଟ୍ ଏବଂ ପରୀକ୍ଷଣ ପରେ, ଏହି ଡମ୍ଫର ଦ୍ୱୈତ ଇନ୍ଧନ ପ୍ରଣାଳୀରେ ଚାଲିବାର ସକ୍ଷମ ହେବ ଏବଂ ଏଲ୍ଏନଜିର ଉପଯୋଗ ସହିତ ତାହାର ସଂଚାଳନ ବହୁତ ଶସ୍ତା ଏବଂ ସ୍ୱଚ୍ଛ ହେବ । ସିଆଇଏଲ୍ ନିକଟରେ ମୁକ୍ତ କୋଇଲା ଖଣିରେ ସଂଚାରିତ ୨ହଜାର ୫ଶହରୁ ଡମ୍ଫର ଅଛି ଏବଂ ଏଥିରେ ସିଆଇଏଲ ଦ୍ୱାରା ଉପଯୋଗ କରାଯାଉଥିବା ମୋଟ ଡିଜେଲ ପ୍ରାୟ ପାଖାପାଖି ୬୫ରୁ ୭୫ ପ୍ରତିଶତ ଡିଜେଲ ଖର୍ଚ୍ଚ ହୋଇଥାଏ । ଡିଜେଲର ଉପଯୋଗ ସ୍ଥାନରେ ଏଲଏନ୍ଜିର ଉପଯୋଗକୁ ୩୦ରୁ ୪୦ପ୍ରତିଶତ ପର୍ଯ୍ୟନ୍ତ ବଦଳିବା ଦ୍ୱାରା ଇନ୍ଧନ କିଣିବାରେ ପାଖପାଖି ୧୫ପ୍ରତିଶତ କମ୍ ହେବାର ସମ୍ଭାବନା ରହିଛି , ଯଦି ଡମ୍ଫର ସହିତ ସମସ୍ତ ଓଜନିଆ ଆର୍ଥ ମୁଭିଂ ମେସିନକୁ ଏଲ୍ଏନଜି କିଟ୍ ସହିତ ରେଟ୍ରୋଫିଟ୍ କରାଯାଏ, ତେବେ ବାର୍ଷିକ ୫୦୦ଶହ କୋଟି ଟଙ୍କାର ସଂଚୟର ମାର୍ଗ ପ୍ରଶସ୍ତ ହେବ ।
ପରିଯୋଜନାର ଆର୍ଥିକ ଦିଗର ମୂଲ୍ୟାଙ୍କନ ପାଇଲଟ୍ ପରିଯୋଜନାର ସମ୍ପୂର୍ଣ୍ଣ ହେବା ପରେ ଏବଂ ଡମ୍ପରଗୁଡିକର ପ୍ରଦର୍ଶନ ଉପରେ ବୈଷୟିକ ଅଧ୍ୟୟନ ପରେ କରାଯିବ । ଏହିପାଇଲଟ୍ ପ୍ରକଳ୍ପ ବର୍ଷ ଶେଷ ସୁନ୍ଧା ଶେଷହେବାର ସମ୍ଭାବନା ରହିଛି । ପରିଣାମ ସ୍ୱରୂପ, ସିଆଇଏଲ ନିଜସ୍ୱ ଏଚଇଏମ୍ଏମ୍ ବିଶେଷଭାବେ ଡମ୍ଫରରେ ଏଲଏନଜିର ବୃହତ ଭାବେ ଉପଯୋଗ କ୍ଷେତ୍ରରେ ନିର୍ଣ୍ଣୟ କରିବ । ଯଦି ପରିଯୋଜନା ସଫଳ ହେବ ତେବେ ସିଆଇଏଲ କେବଳ ଏଲଏନ୍ ଜି ଇଞ୍ଜିନ ସହିତ ଏଚଇଏମ୍ଏମ୍ କିଣିବାକୁ ଯୋଜନା କରିବ । ଏବଂ ଏଥିରେ ତାହାକୁ କାର୍ବନ ପଦଚିହ୍ନ ହ୍ରାସ କରିବ ଏବଂ ସ୍ଥାୟୀ ଲକ୍ଷ୍ୟ ପ୍ରାପ୍ୟ କରିବାରେ ସହଯୋଗ ମିଳିବ ।
ବିଶ୍ୱସ୍ତରରେ ଉଚ୍ଚ କ୍ଷମତା ଥିବା ଖଣି ଡମ୍ଫର, ଏଲଏନଜି ହାଇବ୍ରିଟ ଅପରେସନ ଆମେରିକା, କାନାଡା, ମାସ୍କିକୋ, ରୁଷ ଏବଂ ଘାନା ଦ୍ୱାର। ଲାଗୁ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସାଂସଦ ରତ୍ନ ପୁରସ୍କାର ପାଇବାକୁ ଯାଉଥିବା ସହକର୍ମୀ ସାଂସଦମାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସାଂସଦ ସହକର୍ମୀଙ୍କୁ ଅଭିନନ୍ଦନ ଜଣାଇଛନ୍ତି, ଯେଉଁମାନେ ସାଂସଦ ରତ୍ନ ପୁରସ୍କାର ୨୦୨୩ ପାଇବେ ।
ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହଲାଦ ଯୋଶୀଙ୍କ ଏକ ଟୁଇଟ୍ ଉଦ୍ଧୃତ କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ସାଂସଦ ସହକର୍ମୀଙ୍କୁ ଅଭିନନ୍ଦନ, ଯେଉଁମାନେ ସାଂସଦ ରତ୍ନ ପୁରସ୍କାର ପାଇବେ । ସେମାନେ ସେମାନଙ୍କର ସମୃଦ୍ଧ ଜ୍ଞାନ ସହିତ ସଂସଦୀୟ ବ୍ୟବସ୍ଥାକୁ ସମୃଦ୍ଧ କରି ରଖନ୍ତୁ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ
ଦେଶରେ ଗତ ୨୪ଘଣ୍ଟା ମଧ୍ୟରେ ଗୋଟିଏ ଦିନରେ ବର୍ତ୍ତମାନ ପର୍ଯ୍ୟନ୍ତ ସର୍ବାଧିକ ୨.୫କୋଟି ଟିକା ଦିଆଯାଇସାରିଛି ।
ଗତ ୨୪ଘଣ୍ଟା ମଧ୍ୟରେ ଭାରତରେ ୩୫, ୬୬୨ନୂଆ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ସକ୍ରିୟ ମାମଲା ସର୍ବମୋଟ ମାମଲାର ୧.୦୨ପ୍ରତିଶତ ଅଟେ ।
ଭାରତରେ ବର୍ତ୍ତମାନ ୩, ୪୦, ୬୩୯ ସକ୍ରିୟ ମାମଲା ରହିଛି ।
ବର୍ତ୍ତମାନ ଆରୋଗ୍ୟ ହାର ୯୭.୬୫ପ୍ରତିଶତ ଅଟେ ।
ଗତ ୨୪ଘଣ୍ଟା ମଧ୍ୟରେ ୩୩,୭୯୮ରୋଗୀ ସୁସ୍ଥ ହୋଇଛନ୍ତି, ଦେଶରେ ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୩, ୨୬, ୩୨, ୨୨୨ରୋଗୀ ସୁସ୍ଥ ହୋଇଛନ୍ତି ।
ସାପ୍ତାହିକ ପଜିଟିଭିଟି ହାର ବର୍ତ୍ତମାନ ପର୍ଯ୍ୟନ୍ତ ୨.୦୨ପ୍ରତିଶତ ଅଟେ, ଯାହା ଗତ ୮୫ଦିନରେ ୩ ପ୍ରତିଶତରୁ କମ୍ ରହିଛି ।
ଦୈନିକ ସଂକ୍ରମଣ ହାର ୨.୪୬ପ୍ରତିଶତ ଅଟେ, ଯାହାକି ଗତ ୧୯ଦିନରେ ୩ ପ୍ରତିଶତରୁ କମ୍ ।
ବର୍ତ୍ତମାନ ପର୍ଯ୍ୟନ୍ତ ସର୍ବମୋଟ ୫୫.୦୭କୋଟି ପରୀକ୍ଷଣ କରାଯାଇସାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟ ପ୍ରତିଷ୍ଠା ଦିବସରେ ତେଲଙ୍ଗାନାବାସୀଙ୍କୁ ଶୁଭକାମନା ଜଣାଇଲେ ପ୍ରଧାନମନ୍ତ୍ରୀ
ରାଜ୍ୟ ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲଙ୍ଗାନାବାସୀଙ୍କୁ ଶୁଭକାମନା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି,
“ତେଲଙ୍ଗାନାବାସୀଙ୍କୁ ରାଜ୍ୟ ପ୍ରତିଷ୍ଠା ଦିବସରେ ଶୁଭକାମନା ।
ଅନନ୍ୟ ସଂସ୍କୃତିର ଆଶୀର୍ବାଦ ଲାଭ କରିଥିବା ଏହି ରାଜ୍ୟ ଏହାର ପରିଶ୍ରମୀ ଅଧିବାସୀଙ୍କ ଦ୍ଵାରା ଅନେକ କ୍ଷେତ୍ରରେ ଉନ୍ନତ ପ୍ରଦର୍ଶନ କରିଛି । ତେଲଙ୍ଗାନାବାସୀଙ୍କ ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ପ୍ରାର୍ଥନା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟ ସ୍ଥାପନା ଦିବସରେ ଗୋଆବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୋଆବାସୀଙ୍କୁ ସେମାନଙ୍କ ରାଜ୍ୟ ସ୍ଥାପନା ଦିବସରେ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଗୋଆବାସୀଙ୍କୁ ସେମାନଙ୍କ ରାଜ୍ୟ ସ୍ଥାପନା ଦିବସରେ ଶୁଭେଚ୍ଛା । ପ୍ରଗତିର ନୂତନ ଶିଖରରେ ପହଞ୍ଚିବା ନେଇ ଆଶା କରୁଛି । ଗୋଆବାସୀଙ୍କ ଉତ୍ତମ ସ୍ୱାସ୍ଥ୍ୟ ଏବଂ କଲ୍ୟାଣ ପାଇଁ ପ୍ରାର୍ଥନା କରୁଛି” ।
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଜଙ୍ଗଲ ପ୍ରବେଶ ସ୍ଥାନରେ ଫାସ୍ଟ୍ୟାଗ ଆଧାରିତ ଦେୟ ସକ୍ଷମ କରିଛି ଏନଏଚଏଆଇ
ଜଙ୍ଗଲ ଅଞ୍ଚଳରେ ପ୍ରବେଶ କରୁଥିବା ଯାନଗୁଡିକ ପାଇଁ ବାଧାରହିତ ଏବଂ ଦକ୍ଷ ପ୍ରବେଶ ପ୍ରକ୍ରିୟାକୁ ସୁଗମ କରିବା ପାଇଁ, ଇଣ୍ଡିଆନ୍ ହାଇୱେ ମ୍ୟାନେଜମେଣ୍ଟ କମ୍ପାନୀ ଲିମିଟେଡ୍  ଏକ କମ୍ପାନୀ ଯାହାକି ଏନଏଚଏଆଇ ଦ୍ୱାରା ଗଠନ ହୋଇଛି ତାହା ଇଲେକ୍ଟ୍ରୋନିକ୍ ଟୋଲିଂ କରିବା ପାଇଁ ଆନ୍ଧ୍ରପ୍ରଦେଶ ଓ ତେଲେଙ୍ଗାନା ପର୍ଯ୍ୟନ୍ତ ବ୍ୟାପିଥିବା ନାଗାର୍ଜୁନସାଗର-ଶ୍ରୀସାଇଲମ୍ ଟାଇଗର ରିଜର୍ଭ ସହ ଏକ ବୁଝାମଣା ପତ୍ର  କରିଛି । ଜଙ୍ଗଲ ପ୍ରବେଶ ପଏଣ୍ଟରେ ଫାସଟ୍ୟାଗ ଆଧାରିତ ଦେୟ ବ୍ୟବସ୍ଥା ଯୋଗାଇବା ଏବଂ ଟାଇଗର ରିଜର୍ଭର ବିଭିନ୍ନ ପ୍ରବେଶ ପଏଣ୍ଟରେ ଫାସଟ୍ୟାଗ ମାଧ୍ୟମରେ ଇକୋସିଷ୍ଟମ୍ ମ୍ୟାନେଜମେଣ୍ଟଣ୍ଟ କୋର୍ଡିନେସନ୍  ଫି ସଂଗ୍ରହକୁ ବୃଦ୍ଧି କରିବ ।
ଟୋଲ ପ୍ଲାଜାରେ ସ୍ୱୟଂଚାଳିତ ଟୋଲ ଦେୟକୁ ସକ୍ଷମ କରିବା ପାଇଁ ଫାସଟ୍ୟାଗ ସିଷ୍ଟମ ରେଡିଓ ଫ୍ରିକ୍ୱେନ୍ସି ଆଇଡେଣ୍ଟିଫିକେସନ୍  ଜ୍ଞାନକୌଶଳକୁ ନିୟୋଜିତ କରିଥାଏ ଏବଂ ସମସ୍ତ ୪ ଚକିଆ ଯାନ ଏବଂ ଯାନବାହନ ଉପରେ ଫାସଟ୍ୟାଗ୍ର ଅନୁବନ୍ଧିତ ଭାରତରେ ବାଧ୍ୟତାମୂଳକ କରାଯାଇଛି । ଜଙ୍ଗଲ ପ୍ରବେଶ ପଏଣ୍ଟଣ୍ଟଗୁଡିକରେ ଫାସଟ୍ୟାଗ - ଆଧାରିତ ଦେୟ ସକ୍ଷମ କରି, ପରିଦର୍ଶକମାନେ ଲମ୍ବା ଧାଡି ଏବଂ ବିଳମ୍ବକୁ ଏଡାଇ ପାରିବେ, ଯାହା ସେମାନଙ୍କୁ ବିନା ବାଧାରେ ଏହି ଅଞ୍ଚଳର ପ୍ରାକୃତିକ ସୌନ୍ଦର୍ଯ୍ୟ ଏବଂ ବନ୍ୟଜନ୍ତୁକୁ ଉପଭୋଗ କରିବାରେ ସୁବିଧା ଯୋଗାଇବ ।
ଆଇଏଚଏମସିଏଲ୍ ଏବଂ ଜଙ୍ଗଲ ବିଭାଗ ମଧ୍ୟରେ ଏହି ସହଭାଗିତା ସ୍ଥାୟୀ ପର୍ଯ୍ୟଟନକୁ ପ୍ରୋତ୍ସାହିତ କରିବା ଏବଂ ଜଙ୍ଗଲ ପ୍ରବେଶ ପଏଣ୍ଟରେ ଯାନବାହାନରୁ ବାହାରୁଥିବା ଧୂଆଁକୁ ରୋକିବା ଦ୍ୱାରା ପ୍ରାକୃତିକ ସମ୍ପଦ ସଂରକ୍ଷଣ ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ହୋଇପାରିବ ।
HS
(Visitor Counter : 53
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ-19 ରୋଗୀଙ୍କ ଯାଞ୍ଚ ପାଇଁ ଅଭିନବ ବୈଜ୍ଞାନିକ ଉଦ୍ଭାବନ
• ଟେଲିଫୋନ ବୁଥ ଭଳି ଏହି ପରୀକ୍ଷଣ କେନ୍ଦ୍ରଟି ଚାରିଆଡୁ ଆବଦ୍ଧ ଏବଂ ପରୀକ୍ଷା ପାଇଁ ଆସୁଥିବା ରୋଗୀମାନେ ଡାକ୍ତରଙ୍କ ସହ ସିଧାସଳଖ ସମ୍ପର୍କରେ ଆସିବେ ନାହିଁ, ଯାହା ରୋଗ ସଂକ୍ରମଣର ପରିବହନକୁ ରୋକି ପାରିବ
• ଜଣେ ରୋଗୀ ଯିବା ପରେ ଏଥିରେ ଥିବା ୟୁଭି ଲାଇଟ୍ ବୁଥକୁ ବିଶୋଧିତ କରିବ
• ଏସସିଟିଆଇଏମଏସଟି ବୈଜ୍ଞାନିକ କୋଭିଡ-19 ରୋଗୀଙ୍କ ଯାଞ୍ଚ ପାଇଁ ଏକ କୀଟାଣୁ ମୁକ୍ତ ସ୍ଥାନାନ୍ତର ଯୋଗ୍ୟ ପରୀକ୍ଷା ବୁଥର ଡିଜାଇନ ଏବଂ ବିକାଶ କରିଛନ୍ତି
ଭାରତ ସରକାରଙ୍କ ଡିଏସଟି ଅନ୍ତର୍ଗତ ଶ୍ରୀ ଚିତ୍ରା ତିରୁନାଲ ଡାକ୍ତରୀ ବିଜ୍ଞାନ ଏବଂ ବୈଷୟିକ ଜ୍ଞାନ ପ୍ରତିଷ୍ଠାନ ର ବୈଜ୍ଞାନିକମାନେ କୋଭିଡ-19 ରୋଗୀଙ୍କ ଯାଞ୍ଚ ପାଇଁ ଏକ ସଂକ୍ରମଣମୁକ୍ତ ତଥା ସ୍ଥାନାନ୍ତର ଯୋଗ୍ୟ ବୁଥର ଡିଜାଇନ୍ ବିକଶିତ କରିଛନ୍ତି ।
ନବସୃଜନ ଚିନ୍ତାଧାରାରେ ବିକଶିତ ଏହି ସଂକ୍ରମଣମୁକ୍ତ ପରୀକ୍ଷଣ ବୁଥଟି ଟେଲିଫୋନ୍ ବୁଥ୍ ଭଳି ଆବଦ୍ଧ ହୋଇ ରହିଛି ଯାହାଦ୍ୱାରା ରୋଗୀମାନେ ସିଧାସଳଖ ଡାକ୍ତରଙ୍କ ସଂସ୍ପର୍ଶରେ ଆସିବେ ନାହିଁ । ଫଳରେ ସଂକ୍ରମଣଜନିତ ପରିବହନକୁ ରୋକାଯାଇ ପାରିବ । ଏହି ବୁଥରେ ଏକ ଲ୍ୟାମ୍ପ, ଟେବୁଲ ଫ୍ୟାନ୍, ରେକ୍ ଏବଂ ଅଲଟ୍ରାଭାଓଲେଟ  ଲାଇଟର ବ୍ୟବସ୍ଥା ରହିଛି ।
ଏହି ବୁଥରେ ଥିବା ୟୁଭି ଲାଇଟ୍ ଜଣେ ରୋଗୀ ଯିବା ପରେ ବୁଥ୍ ଅବା ଚ୍ୟାମ୍ବରକୁ ବିଶୋଧିତ କରିବ । ଏଥିରେ ଥିବା ୟୁଭି ଲାଇଟର ୱେଭ୍ ଲେନ୍ଥ 254 ଏନ୍ଏମ୍ ଏବଂ 15 ୱାଟ୍ ରେଟିଂର ରହିଛି, ଯାହାକି ମାତ୍ର 3 ମିନିଟ୍ ମଧ୍ୟରେ ଭୂତାଣୁ ସଂକ୍ରମଣକୁ ବିଶୋଧିତ କରିପାରିବ । ରୋଗୀମାନଙ୍କର ଶାରୀରିକ ପରୀକ୍ଷା ପାଇଁ ଏହି ବୁଥରେ ହଳେ ଗ୍ଲୋବ୍ସ ଯୋଗାଇ ଦିଆଯାଇଛି । ଏହା ବ୍ୟତୀତ ଚ୍ୟାମ୍ବର ମଧ୍ୟ ଦେଇ ଥିବା ସୁଢ଼ଙ୍ଗରେ ଷ୍ଟେଥୋସ୍କୋପ ଯିବାର ବ୍ୟବସ୍ଥା କରାଯାଇଛି । ଏହି ବିଶେଷତ୍ୱ ଯୋଗୁଁ ଡାକ୍ତର ରୋଗୀ ଶରୀରରେ ଷ୍ଟେଥୋସ୍କୋପ ଲଗାଇ ହୃଦସ୍ପନ୍ଦନ ଓ ଶ୍ୱାସକ୍ରିୟାର ଶବ୍ଦ ଶୁଣିପାରିବ ।
ପରୀକ୍ଷା ପରେ ରୋଗୀକୁ ଚ୍ୟାମ୍ବର ଖାଲି କରିବାକୁ ଅନୁରୋଧ କରାଯିବ ଏବଂ ୟୁଭି ଲାଇଟକୁ 3 ମିନିଟ୍ ପାଇଁ ଜଳାଇ ଦିଆଯିବ ଯେତେବେଳେ ୟୁଭି ଲାଇଟର ପ୍ରଭାବ ସମାପ୍ତ ହେବ ତା’ପରେ ପରବର୍ତ୍ତୀ ରୋଗୀଙ୍କୁ ପରୀକ୍ଷା କରାଯିବ । ଏହିଭଳି ଭାବେ ପରୀକ୍ଷା ପର୍ଯ୍ୟାୟ ଜାରି ରହିବ । ଏହି ପରୀକ୍ଷଣ ବୁଥର ପରିସୀମା 210 ସେ.ମି.  X 150  X 120 ସେ.ମି. ଯାହାକି ରୋଗୀକୁ ଆବଶ୍ୟକ ସ୍ଥାନ ଯୋଗାଇ ଦେବ ।
‘ଅଧିକ ମାତ୍ରାରେ ସଂକ୍ରମଣ ସୃଷ୍ଟି କରୁଥିବା ଏହି ସଙ୍କଟ ସମୟରେ ଡାକ୍ତର ଏବଂ ସମ୍ମୁଖ ଭାଗରେ ରହି କାର୍ଯ୍ୟ କରୁଥିବା ମେଡିକାଲ କର୍ମଚାରୀମାନଙ୍କୁ ଉଚ୍ଚମାନର ନିରାପତା ସୁବିଧା ଯୋଗାଇ ଦେବା ପାଇଁ ଏଥିରେ ଅଗ୍ରାଧିକାର ଦିଆଯାଇଛି । ସମସ୍ତ ପ୍ରକାରର କ୍ଲିନିକ୍ ଉପକରଣ ସହିତ ଅନେକ ବୁଝିବିଚାରି ଡିଜାଇନ୍ କରାଯାଇଥିବା ଏହି ବୁଥ୍ ଏ କ୍ଷେତ୍ରରେ ଏକ ଉତ୍ତମ ପଦକ୍ଷେପ’ ବୋଲି ଡିଏସଟିର ସଚିବ ପ୍ରଫେସର ଆଶୁତୋଷ ଶର୍ମା କହିଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ସ୍ୱଦେଶୀ କୌଶଳରେ ବିକଶିତ ପାରମ୍ପରିକ କ୍ଷେପଣାସ୍ତ୍ର ‘ପ୍ରଳୟ’ର ଦ୍ୱିତୀୟ ସଫଳ ପରୀକ୍ଷଣ
ଓଡ଼ିଶାର ଡ. ଅବଦୁଲ କଲାମ ଦ୍ୱୀପରୁ ୨୦୨୧ ଡିସେମ୍ବର ୨୩ରେ ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ  ସ୍ୱଦେଶୀ କୌଶଳରେ ବିକଶିତ ପାରମ୍ପରିକ ଭୂପୃଷ୍ଠ-ରୁ-ଭୂପୃଷ୍ଠ କ୍ଷେପଣାସ୍ତ୍ର ‘ପ୍ରଳୟ’ର ସଫଳତା ପୂର୍ବକ ଦ୍ୱିତୀୟ ପରୀକ୍ଷଣ କରିଛି । ପ୍ରଥମ ଥର ପାଇଁ, ଲଗାତର ଦୁଇଦିନରେ ଗୋଟିଏ ବାଲିଷ୍ଟିକ କ୍ଷେପଣାସ୍ତ୍ରର ଦୁଇଥର ପ୍ରକ୍ଷେପଣ ପରୀକ୍ଷା କରାଯାଇଛି । ପ୍ରକ୍ଷେପଣ ପରୀକ୍ଷା ସମସ୍ତ ମିଶନ ଉଦ୍ଦେଶ୍ୟ ପୂରଣ କରିଥିଲା । ଏହି ପ୍ରକ୍ଷେପଣ କ୍ଷେପଣାସ୍ତ୍ରର ଉଭୟ ବିନ୍ୟାସରେ ଥିବା ବ୍ୟବସ୍ଥାକୁ ପ୍ରମାଣିତ କରିଛି ।
ଆଜିର ପ୍ରକ୍ଷେପଣରେ, ‘ପ୍ରଳୟ’ କ୍ଷେପଣାସ୍ତ୍ରର ପରୀକ୍ଷଣ ଭାରୀ ପେଲୋଡ୍ ଓ ବିଭିନ୍ନ ରେଞ୍ଜ ନିମନ୍ତେ କରାଯାଇଛି, ଯାହାଦ୍ୱାରା ଅସ୍ତ୍ରଶସ୍ତ୍ରର ସଠିକତା ଓ ଘାତକତାକୁ ପ୍ରମାଣ କରାଯାଇ ପାରିବ । ଏହି ପ୍ରକ୍ଷେପଣର ତଦାରଖ ସମସ୍ତ ରେଞ୍ଜ ସେନ୍ସର ଓ ଉପକରଣ ଦ୍ୱାରା କରାଯାଇଛି, ଯେଉଁଥିରେ ଟେଲିମେଟ୍ରି, ରାଡାର ଓ ଇଲେକ୍ଟ୍ରୋ-ଅପ୍ଟିକ ଟ୍ରାକିଙ୍ଗ ବ୍ୟବସ୍ଥା ସାମିଲ ରହିଛି, ଯାହା କି ପୂର୍ବତଟରେ ମୁତୟନ ହୋଇଛି ଏବଂ ପ୍ରଭାବ କେନ୍ଦ୍ର  ନିକଟରେ ଡାଉନ ରେଞ୍ଜ ଜାହାଜ ଉପସ୍ଥିତ ରହିଛି ।
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ପରୀକ୍ଷଣରେ ଏହି ଲଗାତର ସଫଳତା ପାଇଁ ଡିଆରଡିଓ ଏବଂ ଏହାର ସହଯୋଗୀ ଟିମଗୁଡ଼ିକୁ ଅଭିନନ୍ଦନ ଜଣାଇଛନ୍ତି । ପ୍ରତିରକ୍ଷା ଗବେଷଣା ଓ ବିକାଶ ବିଭାଗ ସଚିବ ଓ ଡିଆରଡିଓ ଅଧ୍ୟକ୍ଷ ଡ. ଜି ସତୀଶ ରେଡ୍ଡୀ ସହଯୋଗୀ ଟିମକୁ ପ୍ରଶଂସା କରି କହିଛନ୍ତି, ଏହି ସଫଳ ପ୍ରକ୍ଷେପଣ ପରୀକ୍ଷା ଦ୍ୱାରା ପ୍ରତିରକ୍ଷା ଗବେଷଣା ଓ ବିକାଶ କ୍ଷେତ୍ରରେ ସଶକ୍ତ ଡିଜାଇନ ଓ ବିକାଶ ସାମର୍ଥ୍ୟଗୁଡ଼ିକୁ ଦେଶ ପ୍ରମାଣିତ କରିଛି ।
SR
(Visitor Counter : 162
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ବୁଦ୍ଧଦେବ ଦାସଗୁପ୍ତାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଚଳଚ୍ଚିତ୍ର ନିର୍ମାତା, ଚିନ୍ତକ ତଥା କବି ଶ୍ରୀ ବୁଦ୍ଧଦେବ ଦାସଗୁପ୍ତାଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ପ୍ରକଟ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
“ଶ୍ରୀ ବୁଦ୍ଧଦେବ ଦାସଗୁପ୍ତାଙ୍କ ବିୟୋଗରେ ମୁଁ ମର୍ମାହତ । ତାଙ୍କର ବିବିଧ କାର୍ଯ୍ୟଗୁଡ଼ିକ ସମାଜର ସମସ୍ତ ବର୍ଗର ଲୋକଙ୍କୁ ଆକର୍ଷିତ କରୁଥିଲା । ସେ ଜଣେ ପ୍ରତିଷ୍ଠିତ ଚିନ୍ତକ ଏବଂ କବି ମଧ୍ୟ ଥିଲେ । ଏଭଳି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ଏବଂ ଅନେକ ପ୍ରଶଂସକଙ୍କ ପ୍ରତି ମୋର ସମବେଦନା ଜଣାଉଛି । ଓମ୍ ଶାନ୍ତି” ।